**OCENJEVANJE ZNANJA V ČASU POUKA NA DALJAVO**

**KRITERIJI ZA OCENO:**

* **jasni, nedvoumni, ustrezni, prepričljivi odgovori – cilj je dosežen**

**OPISNIK A**: Učenec obvlada vsa zahtevana znanja in jih povezuje na vseh področjih. Podatke smiselno vrednoti. Na vprašanja odgovarja samostojno, brez učiteljeve pomoči.

* **približni odgovori, z napakami, zatikanje – cilj je delno dosežen**

**OPISNIK B**: Učenec na večino vprašanj odgovarja z malo ali nekaj pomoči učitelja. Nekatere podatke nekoliko manj smiselno vrednoti in povezuje.

* **ni odgovora, neustrezen odgovor, kaotično odgovarjanje – cilj ni dosežen**

**OPISNIK C**: Učenec je dosegel minimalne standarde znanja (nekatere ob pomoči učitelja). Snovi ne razume dobro, zato jo slabše obnavlja. Odgovarja le z učiteljevo pomočjo.

Pri ocenjevanju polovica vprašanj zajema minimalne standarde in polovica temeljne standarde znanja.

**MATEMATIKA**

1. NAČIN OCENJEVANJA - **ustno**
2. KRITERIJI OCENJEVANJA:

|  |  |  |  |
| --- | --- | --- | --- |
| KRITERIJ | OPISNIK A | OPISNIK B | OPISNIK C |
| Šteje, bere in zapiše števila do 100. | Pravilno šteje, zapiše, primerja in bere števila do 100. Natančno uporablja pojma predhodnik in naslednik. | Delno pravilno šteje, zapiše, primerja in bere števila do 100. Delno pravilno uporablja pojma predhodnik in naslednik. | Nepravilno šteje, zapiše, primerja in bere števila do 100. Ne uporablja pojma predhodnik in naslednik. |

**LIKOVNA UMETNOST – PODROČJE: SLIKANJE**

1. NAČIN OCENJEVANJA - **praktično**
2. KRITERIJI OCENJEVANJA:

|  |  |  |  |
| --- | --- | --- | --- |
| KRITERIJ | OPISNIK A | OPISNIK B | OPISNIK C |
| **USTREZNOST UPORABE BARV**(odvisno od likovnega probleme:, temne/svetle, žive/umirjene,…) | Učenec prepričljivo uporabi zahtevane barve Učenec najde razliko med barvami. | Učenec išče možnost uporabe barv.Učenec delno uporabi ustrezne barve. | Učenec ne uporabi ustreznih barv. |
| **UPORABA IN KOMBINACIJA RAZLIČNIH BARV**  | Učenčeva slika je sproščena ter dokazuje razumevanje in sposobnost uporabe različnih barv. | Učenec potrebuje več učiteljeve spodbude, slika dokazuje zadovoljivo razumevanje in uporabo barv. | Kljub učiteljevi spodbudi učencu ne uspe v sliki dokazati nikakršnega razumevanja in sposobnosti uporabe barv. |
| **IZVEDBA LIKOVNEGA MOTIVA** | Učenčeva slika je zelo domiselna in ustvarjalna ter izraža močno doživetost.Slika kaže ustrezne likovne rešitve. V njej čutimo prisotnost doživljaja. | Slika ne kaže posebne domišljije ali ustvarjalnosti, izraznost je le rahlo opazna.Sliko je učenec ob večji učiteljevi spodbudi sicer izdelal, vendar površno in nepoglobljeno. | Kljub učiteljevi spodbudi učencu ne uspe izdelati slike, ki bi vsebovala vsaj kanček domišljije ali izraznosti. |
| **IZVEDBA LIKOVNE TEHNIKE** | Učenčeva slika kaže ustrezno in domiselno uporabo orodja in je dovršena. | Pri uporabi orodja se kažejo določene pomanjkljivosti. Slika ne vzbuja občutka dovršenosti. | Kljub učiteljevi spodbudi učenec neustrezno uporablja orodje, je nezbran ter slike kljub temu, da je imel dovolj časa, ne dokonča.  |

RAZVOJNI KRITERIJI: primeren motiv, kako ga upodablja, podrobnosti, **raznolike črte**, **primerno število barv**, upodablja prostor, **kompozicija**, proporci, likovna tehnika, material, orodja

USTVARJALNI KRITERIJI: **originalno, nevsakdanje, brez šablon, nepričakovano**

MATERIALNO-TEHNIČNI KRITERIJI: primeren format, možnosti uporabe materialov

**GLASBENA UMETNOST**

1. NAČIN OCENJEVANJA - **ustno**
2. KRITERIJI OCENJEVANJA:

|  |  |  |  |  |
| --- | --- | --- | --- | --- |
| **Področje** | **KRITERIJ** | **OPISNIK A** | **OPISNIK B** | **OPISNIK C** |
| **GLASBENI****POJMI** | poznavanje pojmovrazumevanje pojmovuporaba pojmov  | Pozna ter samostojno pojasni pomen načrtovanih glasbenih pojmov. Ustrezno uporablja načrtovan glasbeni besednjak. | Pozna večino glasbenih pojmov. Ob namigu pojasni njihov pomen. Delno ustrezno uporablja načrtovan glasbeni besednjak. | Glasbenih pojmov ne pozna. Njihovega pomena tudi ob namigu učitelja ne zna pojasniti. V komunikaciji glasbenih pojmov ne uporablja. |

**ŠPORT**

1. NAČIN OCENJEVANJA - **praktično**
2. KRITERIJI OCENJEVANJA:

|  |  |  |  |  |
| --- | --- | --- | --- | --- |
| **Področje** | **KRITERIJI**  | **OPISNIK A** | **OPISNIK B** | **OPISNIK C** |
| **POHODNIŠTVO** | opravljen pohodpoznavanje pohodniške opreme | Učenec hodi tri ure s krajšimi postanki. Pozna in uporablja osnovno pohodniško opremo. | Učenec hodi tri ure z daljšimi postanki. Pozna in uporablja večino pohodniške opreme. | Učenec triurnega pohoda kljub spodbudi ne prehodi.Pohodniške opreme ne pozna. |